text: 10. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 66741 της 29 Αυγ./3 Οκτ. 1966 (ΦΕΚ Β΄ 602) Περί επεκτάσεως της προεισπράξεως της δικηγορικής αμοιβής και επί των υπό των Φορολογικών Δικαστηρίων εκδικαζομένων υποθέσεων της περιφερείας του Δικηγορικού Συλλόγου Θεσσαλονίκης. Έχοντες υπ’ όψει: 1)Το άρθρ. 4 παρ. 1 του Νόμ. 4507/1966, 2)την παρ. 1 του άρθρ. 1 του Ν.Δ. 3790/ 1957 και 3)την υπ’ αριθ. 45 από 14.6.1966 γνωμοδότησιν του Διοικητικού Συμβουλίου του Δικηγορικού Συλλόγου Θεσσαλονίκης ληφθείσαν δια της πλειοψηφίας των 2/3 του όλου αριθμού των μελών αυτού, αποφασίζομεν: (Αντί της σελ. 402,55(α) Σελ. 402,55(β) Τεύχος 586-Σελ. 35 Προείσπραξη Δικηγορικής Αμοιβής 6.Δ.ζ.9-10 α)Όπως επεκταθή η παρά παντός διαδίκου προ της επ’ ακροατηρίω συζητήσεως προκαταβολή εις το Ταμείον του Δικηγορικού Συλλόγου Θεσσαλονίκης ποσοστού ίσου προς τα 2/3 της κατά τας διατάξεις του άρθρ. 155 Ν.Δ. 3026/54, ως τούτο συνεπληρώθη υπό της παρ. 2 του άρθρ. 4 του Ν.Δ. 4507/66 οριζομένης δικηγορικής αμοιβής και επί των υπό των Φορολογικών Δικαστηρίων εκδικαζομένων υποθέσεων, υπό τας προϋποθέσεις και εξαιρέσεις τας προβλεπομένας υπό της υπ’ αριθ. 96707/4/31.10.1958 αποφάσεως Υπουργού Δικαιοσύνης «περί τρόπου εισπράξεως δικηγορικών αμοιβών εις τας πολιτικάς υποθέσεις περιφερείας Δικηγορικού Συλλόγου Θεσσαλονίκης» (ΦΕΚ 292 Τεύχος Β΄) και του Ν.Δ. 3790/57. β)Εκ του προκαταβαλλομένου κατά τα άνω ποσού παρακρατήται υπέρ του Δικηγορικού Συλλόγου Θεσσαλονίκης ποσοστόν 2% αποκλειστικώς προς αντιμετώπισιν των εκ της προεισπράξεως προκαλουμένων δαπανών. 